สลด “ดร.สุวรรณ วลัยเสถียร” กูรูการเงิน-กฎหมายชื่อดัง เสียชีวิตด้วยวัย 74 ปี
สลด “ดร.สุวรรณ วลัยเสถียร” กูรูการเงิน-กฎหมายชื่อดัง เสียชีวิตด้วยวัย 74 ปี
30 มี.ค. 2563

ผู้สื่อข่าวรายงานว่า วานนี้ (29 มี.ค.63) ดร.สุวรรณ วลัยเสถียร นักกฎหมายชื่อดัง ที่อยู่ระหว่างเข้ารับการรักษาตัว ที่ รพ.บำรุงราษฎร์ ห้อง ICU หลังเกิดล้ม เส้นเลือดแตกในสมอง เบื้องต้นหลังการผ่าตัดยังมีเลือดใสๆ ไม่แข็งตัว เนื่องจากทานแอสไพรินเป็นเวลานาน ทำให้เลือดไหลลงไปทับก้านสมอง จนทำให้สมองทั้งหมดไม่ทำงาน ซึ่งทางแพทย์อยู่ระหว่างให้การรักษาอย่างเต็มที่ ได้เสียชีวิตอย่างสงบด้วยวัย 74 ปี
สำหรับประวัติ ดร.สุวรรณ วลัยเสถียร เป็นหนึ่งในผู้ก่อตั้งพรรคไทยรักไทย และเป็นกรรมการบริหารพรรคชุดแรก เคยเป็นรัฐมนตรีช่วยว่าการกระทรวงพาณิชย์ ในปี พ.ศ. 2544 และในอดีตเป็นที่ปรึกษากฎหมายของธนาคารโลกประจำกรุงวอชิงตัน ดี.ซี. มีความเชี่ยวชาญด้านกฎหมายเกี่ยวกับการเงินและภาษี ระดับแนวหน้าของประเทศ เคยเป็นที่ปรึกษากฎหมายให้หลายบริษัทในช่วงก่อนวิกฤตเศรษฐกิจ เช่น บริษัท เอกธนกิจ (ฟินวัน-FIN1)
ขณะที่ในช่วงปี 2549 เคยทำหน้าที่เป็นโฆษกคนในตระกูลชินวัตร ตอบคำถามสื่อมวลชนเรื่องการขายหุ้นกลุ่มบริษัท ชินคอร์ป ให้กับกลุ่มเทมาเส็กจากประเทศสิงคโปร์ด้วย